4. ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 21/22 Φεβρ. 1979 (ΦΕΚ Α΄ 33) Περί μέτρων δια την συγκράτησιν των αυξήσεων των τιμών των αγαθών. (Κυρώθηκε με το Νόμ. 926/19-26 Ιουν. 1979 (ΦΕΚ Α΄ 138). Έχοντες υπ’ όψει: 1.Τας διατάξεις του άρθρ.44 παρ.1 του Συντάγματος. 2.Την έκτακτον, απρόβλεπτον και εξαιρετικώς επείγουσαν ανάγκην προς άμεσον λήψιν μέτρων δια την παρακολούθησιν και τον έλεγχον των τιμών προς αποτελεσματικήν περιστολήν αδικαιολογήτων αυξήσεων, προτάσει του Υπουργικού Συμβουλίου, αποφασίζομεν: Άρθρ.1.-1.Αύξησις των μέχρι της 31.1.1979 διαμορφωθεισών τιμών διαθέσεως παρ’ εκάστης επιχειρήσεως των εκ του εξωτερικού εισαγομένων ή των εγχωρίως παραγομένων βιομηχανικών και βιοτεχνικών προϊόντων, εξαιρέσει εκείνων δια τα οποία καθορίζεται με Αγορανομικήν Διάταξιν η τιμή των, επιτρέπεται μόνον δι ’αποφάσεων του Υπουργού Εμπορίου. (Αντί για τη σελ. 88,21(ζ) Σελ. 88,21(η) Τεύχος 703-Σελ. 1 Έλεγχος Ανατιμήσεων 5.Β.δ.1-4 2.Δια τυχόν γενομένας αυξήσεις των τιμών των ως άνω αγαθών από 1 Ιαν. 1979 μέχρι και της 31 του αυτού μηνός υποχρεούνται οι ενδιαφερόμενοι όπως μέχρι της 15 Μαρτ. 1979 υποβάλλουν αίτησιν μετά των σχετικών δικαιολογητικών δια την συμφώνως τη παρούσα παροχήν ή μη εγκρίσεως, άλλως υποχρεούνται εις την επαναφοράν των τιμών εις τας προ της 31.12.1978 επίπεδα. 3.Εις την ρύθμισιν της παρούσης υπάγονται και αι τιμαί των παντός είδους παρεχομένων υπηρεσιών, επιφυλασσομένων των διατάξεων της παρ.2 του άρθρ.70 του Ν.Δ. 136/1946. 4.Δύναται να εξαιρούνται της εφαρμογής της παρούσης δι’ αποφάσεων του Υπουργού Εμπορίου συγκεκριμένα αγαθά, παροχαί ή κατηγορίαι αυτών. 5.Προς διαμόρφωσιν παρά του Υπουργού Εμπορίου κρίσεως περί αυξήσεως ή μη των κατά τα ανωτέρω τιμών, πας ενδιαφερόμενος δύναται να υποβάλη αίτησιν μετά δικαιολογητικών περί του κόστους του προϊόντος δια το οποίον αιτείται αύξησιν τιμής. Ο Υπουργός Εμπορίου δέον όπως αποφανθή εντός τετραμήνου από της υποβολής της σχετικής αιτήσεως μετά των ως άνω δικαιολογητικών. 6.Ο Υπουργός Εμπορίου δύναται δι’ αποφάσεων αυτού να καθορίζη ανωτάτας τιμάς, ανώτατα ποσοστά καθαρού ή μικτού κέρδους, ή δραχμικόν κέρδος ή ποσοστόν προσαυξήσεων των εκάστοτε εν ισχύϊ τιμών των αγαθών και παροχών παντός είδους. Η παρ 6 αντικαταστάθηκε ως άνω από το άρθρο δεύτερο Νόμ. 926/1979 (ΦΕΚ Α΄ 138). 7.Δι’ αποφάσεων του Υπουργού Εμπορίου δύναται, επί πωλήσεως αγαθών ή παροχής υπηρεσιών, να καθίσταται υποχρεωτική η έκδοσις δελτίων λιανικής πωλήσεως και αποδείξεων, ως και να καθορίζηται το περιεχόμενον τούτων, προβλεπομένων ή μη υπό του Κ.Φ.Σ.. 8.Ο Υπουργός Εμπορίου δύναται δι’ αποφάσεων αυτού να καθορίζη δια τα ως άνω αγαθά και τας παρεχομένας υπηρεσίας τους συντελεστάς κόστους ως και το ύψος αυτών. Η παρ.8 προστέθηκε ως άνω από το άρθρο δεύτερο παρ.2 Νόμ. 926/1979. Άρθρον 1α Επιχειρήσεις παραγωγής ή εισαγωγής βιομηχανικών και βιοτεχνικών αγαθών το πρώτον λειτουργούσαι υποχρεούνται όπως προ της θέσεως εις κυκλοφορίαν των υπ’ αυτών παραγομένων ή εισαγομένων ως άνω προϊόντων υποβάλλουν εις το Υπουργείον Εμπορίου αίτησιν μετά σχετικών δικαιολογητικών δια την έγκρισιν της τιμής διαθέσεων αυτών. Σελ. 88,22(η) Τεύχος 703-Σελ. 2 Εις την αυτή υποχρέωσιν και αι ήδη λειτουργούσαι επιχειρήσεις δια τα υπ’ αυτών εφεξής παραγόμενα ή εισαγόμενα νέα βιομηχανικά και βιοτεχνικά αγαθά προ της θέσεως αυτών εις κυκλοφορίαν. Εις αμφοτέρας τας ανωτέρω περιπτώσεις ο Υπουργός Εμπορίου δέον όπως αποφανθή εντός μηνός από της υποβολή της σχετικής αιτήσεως μετά των απαιτουμένων δικαιολογητικών. Το άρθρ.1α προστέθηκε από την παρ.3 άρθρου δεύτερου Νόμ. 926/1979. Άρθρον 2 1.Οι παραβάται της παρούσης Πράξεως και των κατ’ εξουσιοδότησιν αυτής εκδοθησομένων αποφάσεων, διώκονται και τιμωρούνται δια ποινής φυλακίσεως τουλάχιστον τριών μηνών ή δια χρηματικής ποινής τουλάχιστον 50.000 ή και δι’ αμφοτέρων. 2.Αι επ’ αυτοφώρω καταλαμβανόμεναι παραβάσεις της παρούσης ή των κατ’ εξουσιοδότησιν αυτής εκδοθησομένων αποφάσεων, εκδικάζονται κατά την διαδικασίαν των διατάξεων των άρθρ.418 έως και 425 του Κώδικος Ποινικής Δικονομίας. Άρθρον 3 Προς αντιμετώπισιν των δια της παρούσης Νομοθετικής Πράξεως δημιουργουμένων εκτάκτων αναγκών, δύνανται να προσλαμβάνωνται εις το Υπουργείον Εμπορίου μέχρι 70 υπάλληλοι Πτυχιούχοι Ανωτάτων Σχολών και 70 υπάλληλοι με Απολυτήριον Μέσης Εκπαιδεύσεως, επί σχέσει Εργασίας ιδιωτικού δικαίου δια μίαν διετίαν, η πρόσληψις δε τούτων ενεργείται δι’ αποφάσεων του Υπουργού Εμπορίου κατά παρέκκλισιν των κειμένων διατάξεων. Το άρθρ.3 αντικαταστάθηκε ως άνω από το άρθρο δεύτερο παρ.4 Νόμ. 926/1979. Άρθρον 4 (Καταργήθηκε από το άρθρο δεύτερο παρ.5 Νόμ. 926/1979). Άρθρο 5 1.Αι διατάξεις της παρούσης κατισχύουν πάσης άλλης γενικής ή ειδικής τοιαύτης. 2.Η ισχύς της παρούσης Νομοθετικής Πράξεως, ήτις κυρωθήσεται νομοθετικώς κατά το άρθρ.44 παρ.1 του Συντάγματος, άρχεται από της δημοσιεύσεως αυτής δια της Εφημερίδος της Κυβερνήσεως. 5.Β.δ.4 Έλεγχος Ανατιμήσεων 